Qqiment temɣarin deg ubraḥ la ttmeslayent, wwint-d awal ɣef tullas n taddart. Tella yiwet deg-sent tettcekkir di yelli-s n mmi-s trennu. Ger-asent yiwet n temɣart tewɛer d times, ur tettaṭaf ara imi-s ur teksan ara, tenna-as-d i temɣart-nni yettcekiren yelli-s n mmi-s : « Ur yelli wayen i d-izaden deg-s am nettat am teḥdayin nniḍen, d tidet tettcercur d sser meɛna mačči d Lunǧa n tteryel aggur di lqaɛa nettat deg yigenni ». Nekk d teḥdayin nella netturar alqafen sdat-sent. Mi d-yewweḍ yiḍ nniɣ-as-d i setti taɛzizt ɣef Lunǧa, dɣa teḥka-iyi-d tamacahut-is.